המכללה לביטחון לאומי

המכללה לביטחון לאומי (מב"ל) היא מוסד ללימוד מקיף ומעמיק של הביטחון הלאומי, המיועדת לבכירי מערכת הביטחון ומשרדי הממשלה.

המכללה מיועדת לבכירי מערכת הביטחון הישראלית: צה"ל, שירות הביטחון הכללי (שב"כ), "המוסד", משטרת ישראל, שירות בתי הסוהר (שב"ס), התעשייה הצבאית, רפא"ל וכן מבקר מערכת הביטחון, משרד החוץ, משרד האוצר ומשרד ראש הממשלה. קציני צה"ל המגיעים ללימודים במכללה לביטחון לאומי מיועדים בדרך כלל לתפקידים בכירים כגון: מח"ט, מפקד אוגדה, קצין חיל ראשי ותפקידים בכירים אחרים. 

על פי החלטת הרמטכ"ל, החל ממחזור ל"ד (2005 - 2006), משולבים קצינים בכירים מצבאות זרים מכיתת המב"ל. מטרת שילובם של הקצינים הזרים, היא להשביח את הלימוד במב"ל, באמצעות חשיפה לתפיסות שונות הרווחות בצבאות העולם, ולאופן בו נתפסת מדינת ישראל בעיניים זרות.200px|ממוזער|שמאל|סיכת בוגר מב"ל החל משנת 2023

המכללה לביטחון לאומי משמשת כמוסד הממלכתי הגבוה ביותר ללימוד ומחקר בעיות הביטחון הלאומי של מדינת ישראל.

היסטוריה
ממוזער|250px|טקס הקמת המכללה לביטחון לאומי בירושלים 1963. מימין לשמאל: מפקד המכללה אל"ם עוזי נרקיס, ראש הממשלה ושר הביטחון לוי אשכול והרמטכ"ל רב-אלוף צבי צור.
ביולי 1962 החליטה ממשלת ישראל העשירית להקים מכללה לביטחון לאומי, בראשות קצין צה"ל ועוזר מטעם משרד החוץ. על פי ההחלטה, נועדה המכללה ל"גיבוש תורת ביטחון-לאומי כוללת ויצירת שפה משותפת לגבי נושאי הביטחון הלאומי בין כל אלה הנושאים בעולו של הביטחון הלאומי במדינה."

בראש צוות ההקמה מונה עוזי נרקיס. ביוני 1963 החליטה ממשלת ישראל על הקמת המכללה בפועל, בתמיכתו של דוד בן-גוריון ובהתנגדותם של מספר שרים, בהם פנחס ספיר, יגאל אלון, לוי אשכול, ומשה דיין. המכללה נפתחה ב-15 באוקטובר 1963, מפקדה הראשון היה עוזי נרקיס וסגנו היה משה יובל מטעם משרד החוץ. כמדריך ראשי שימש אל"ם רפאל ורדי. לצדם כלל סגל המכללה שלושה מדריכים, שני אלופי משנה וסגן אלוף, ומספר אנשי מכללה. בית המכללה היה בבית הוועד למען החייל ברחוב המלך ג'ורג' בירושלים ופעילות ספורט התקיים במתקני ימק"א ירושלים. מספר המשתלמים במחזור לימודים, שארך שנה אקדמאית אחת, עמד על 24, כאשר שליש מהם הם מצה"ל. המשתלמים נדרשו להיות בני 30–45, בעלי השכלה אוניברסיטאית או תיכונית, יודעי אנגלית. 100px|ממוזער|שמאל|סמליל המכללה משנות ה-90 עד 2023
ביולי 1967, לאחר ארבעה מחזורים, נסגרה המכללה בהמלצת ועדה בראשות יגאל ידין. 

כחלק מיישום לקחי מלחמת יום הכיפורים, הוחלט בשנת 1974 להקים את המכללה מחדש, אולם היישום נדחה בגלל מגבלות תקציביות. בסוף 1975 נשלח מנחם מרון לחוץ לארץ ללימודים ונקבע שהוא יקים מחדש את המכללה שתפתח ב-1977. המכללה נפתחה ב-1 בספטמבר 1977.

ב-1 בספטמבר 1991 הוכפפה המכללה לביטחון לאומי (יחד עם המכללה הבין-זרועית לפיקוד ולמטה) למפקד המכללות הצבאיות במחנה דיין אשר בגלילות.

בשנת 2006 נפתחו שערי המכללה לביטחון לאומי במחזור ל"ד גם ללומדים מצבאות זרים, במהלך שיזם והוביל מפקד המכללות, איל בן ראובן. החל ממחזור (2006–2007) החלו ללמוד לפחות חמישה קצינים מצבאות זרים במכללה.
100px|ממוזער|שמאל|הסמליל הישן של המכללה

ארגון
מב"ל אינה מוסד צבאי אלא לאומי, למרות שהיא פועלת בתוך ובאחריות צה"ל, ומפקד מב"ל הוא בעל דרגת אלוף – מפקד המכללות הצבאיות. מתחתיו, בראש מערך הלימודים במב"ל עומד מד"ר (מדריך ראשי) בדרגת אלוף-משנה. המדריך הראשי במב"ל משנת 2025 הוא אל"ם ניר דופט, ובין קודמיו מירב צפרי-אודיז, יונתן סיידה-מרום, איציק כהן, ענאן והבי, גיל שלו, עפרה בן ידי, רפאל ורדי, שלמה גזית, יוסי בן-ארי, רות ירון וסמואל בומנדיל.שמאל|ממוזער|100px|סיכת בוגר מב"ל הישנהבנוסף, בסגל מב"ל ישנם: רע"ן הדרכה בדרגת סא"ל, פרופסור מאוניברסיטת חיפה - ראש תחום האקדמיה בקורס, 4 מדריכי צוותים (שלא בהכרח מצה"ל, אלא יכולים להיות מגופי הביטחון השונים או ממשרדי ממשלה), מפקדת מרכז ללמידת בכירים, רמ"ד קש"ח ומנהלת לומדים בינ"ל, ע.רמ"ד קש"ח, רמ"ד ארגון וקצין ניהול.

תוכנית הלימודים
המכללה לביטחון לאומי מתמחה בלימודי אסטרטגיה צבאית ויסודות הביטחון הלאומי של מדינת ישראל,  תוכנית הלימודים במכללה לביטחון לאומי מזכה את בוגר המכללה בתואר שני במדע המדינה מטעם אוניברסיטת חיפה, שבה נלמדות במקביל גם תוכניות מצוינות צבאיות נוספות, דוגמת המלט"ק וקורס חובלים.
התוכנית מבוססת על חקר מעמיק של תפיסת הביטחון הלאומי של מדינת ישראל, תוך שילוב בין ידע תאורטי לניתוח סוגיות עדכניות. היא נשענת על ארבע רגליים מרכזיות – ביטחון, כלכלה, חברה ודיפלומטיה. לאורך שנת הלימודים, המשתתפים נחשפים לגישות אקדמיות מגוונות ולפרקטיקות יישומיות בתחומי אסטרטגיה, ביטחון לאומי וממשל, תוך מפגשים עם מקבלי החלטות בכירים, אנשי ממשל, בכירי מערכת הביטחון, נציגים זרים, ומובילי דעת קהל מן הארץ ומהעולם. התוכנית משלבת גם סיורים לימודיים, סימולציות והתנסויות ייחודיות שמטרתן לגבש תשתית חשיבה אסטרטגית רחבה ומעמיקה.

מפקדי המכללה

מנייןתמונהשםתקופת כהונההערות1לא ממוסגר|90 פיקסלים אל"ם עוזי נרקיס  אוקטובר 1963 – נובמבר 1965  קודם לדרגת אלוף במהלך כהונתו; לימים אלוף פיקוד המרכז2לא ממוסגר|90 פיקסליםאלוף אלעד פלד  נובמבר 1965 – יולי 1967  לימים נספח צה"ל בארצות הברית3לא ממוסגר|90 פיקסלים אלוף מנחם מרון  1977 – 1980 לימים נספח צה"ל בוושינגטון4לא ממוסגר|90 פיקסלים אלוף יעקב אבן  1980 – 1983 5לא ממוסגר|90 פיקסליםאלוף אביעזר יערי  1983 – 1986 6לא ממוסגר|90 פיקסלים אלוף יעקב לפידות  1986 – 1990 7לא ממוסגר|90 פיקסלים אלוף יוסי בן-חנן  1990 – 1994  החל מתקופתו כמפקד המכללות הצבאיות8לא ממוסגר|90 פיקסליםאלוף יצחק בריק  1994 – 1998 9לא ממוסגר|90 פיקסלים אלוף יעקב עמידרור  1998 – 2002 לימים ראש המועצה לביטחון לאומי10לא ממוסגר|90 פיקסלים אלוף עמוס ידלין  2002 – 2004  לימים ראש אמ"ן11לא ממוסגר|90 פיקסלים אלוף איל בן ראובן 2004 – מרץ 2006 12לא ממוסגר|90 פיקסלים אלוף גרשון הכהן  מרץ 2006 – דצמבר 2011 13לא ממוסגר|90 פיקסלים אלוף יוסי בידץ  דצמבר 2011 – אוגוסט 2015 14לא ממוסגר|90 פיקסלים אלוף תמיר הימן  אוגוסט 2015 – 3 בינואר 2018  לימים ראש אמ"ן15לא ממוסגר|90 פיקסלים אלוף אמיר ברעם  3 בינואר 2018 – 11 במרץ 2019 16לא ממוסגר|90 פיקסלים אלוף איתי וירוב  11 במרץ 2019 – 16 ביולי 2023  החל מאוגוסט 2020 שימש במקביל כמפקד מפקדת העומק17לא ממוסגר|90 פיקסלים אלוף נמרוד אלוני  16 ביולי 2023 – אוגוסט 2025  שימש במקביל כמפקד מפקדת העומק18לא ממוסגר|90pxאלוף דן נוימןאוגוסט 2025 – מכהן

גלריה

 המבל"ל 
המבל"ל (המכללה לביטחון לאומי לנוער), היא תוכנית בת מוכרת של המב"ל. המבל"ל הוקמה ופעלה ב-10 בתי ספר בתחילת המאה ה-21.

במבל"ל השתתפו תלמידים נבחרים, שנשארו לאחר שעות הלימודים, במטרה לעסוק בנושאים מגוונים הקשורים לביטחון, לאומיות ונוער.

את המבל"ל מנהלים מורים אשר השתתפו בתוכנית בהתנדבות. והם אשר הכינו את המערכת השנתית, ודאגו לקיומה של התוכנית, במטרה להוסיף לתלמידים ידע, יכולות מנהיגות ומוטיבציה לפעול למען המדינה ואזרחיה.

 עמותת בוגרי המכללה לביטחון לאומי 
עמותת בוגרי המכללה, או כפי שנרשמה ב-2 ביולי 1986 בשם אגודת בוגרי המכללה לביטחון לאומי, מגדירה את מטרותיה כיום כדלקמן: "ליצור מעורבות, השפעה וקידום השיח הציבורי בסוגיות של ביטחון לאומי במדינת ישראל. לרתום את רשת הבוגרים ליצירת מעורבות פעילה לחיזוק נקודות חולשה בחברה הישאלית. ליזום, לפתח ולקיים קשרים בין בוגרי המב"ל, סיוע ולמידה הדדיים ומסגרת חברתית ותרבותית בין חברי העמותה. לשתף פעולה עם המכללה לביטחון לאומי בהשגת מטרותיה לרבות מיצובה והשפעתה על תחומי הביטחון הלאומי בישראל. לקיים קשרים ושיתוף פעולה עם גופים אחרים הפעילים בתחום הביטחון הלאומי בישראל ועם עמותות בוגרים מקבילות בחו"ל. להנציח את בוגרי המב"ל שנפלו בעת שירותם או שנפטרו."

יו"ר העמותה הוא האלוף (מיל) איל בן ראובן (2010- 2015, 2021 - ). קודמו בתפקיד היו"ר היה תא"ל (מיל) אפרים לפיד (2015 - 2020).

את הקשרים בין מב"ל לבין עמותת בוגרי מב"ל, מגדירה האמנה אשר נחתמה בכנס העמותה שנערך בדצמבר 2010, בידיהם של האלוף גרשון הכהן, מפקד מב"ל והאלוף (מיל.) איל בן ראובן, יו"ר עמותת בוגרי מב"ל באותה השנה.

פעילות העמותה בשנים האחרונות הייתה בארגון סיורים וימי עיון לחברי העמותה יחד עם המכללה לביטחון לאומי. בשנת 2022 החלו חברי העמותה לפעול למען קהילת נכי צה"ל. במסגרת זו מתקיימים אחת לחודש הרצאות של בוגרי המכללה לביטחון לאומי, בבתי הלוחם בארץ, בנושאים שונים של חברה, מדיניות וביטחון לאומי.

ראו גם
 אוניברסיטת חיפה
 המכללה הבין-זרועית לפיקוד ולמטה (פו"ם)

 קישורים חיצוניים 



 אתר עמותת בוגרי המכללה לביטחון לאומי

 הערות שוליים 

*
קטגוריה:המכללות הצבאיות
קטגוריה:ביטחון לאומי